ועדת הכלכלה, כנסת 25, פרוטוקול מספר 107, 2023-05-09 00:00

דוד ביטן: טוב אני פותח את הישיבה, פרק כ"א (חקלאות), רק סעיף 86 (חוק הגנת הצומח) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

דוד ביטן:       זה המשך דיון, בסדר? בעיקרון, בחוק הגנת הצומח התקיים בזמנו דיון, עוד לפני חוק ההסדרים ביקשנו מהאוצר והחקלאות להגיע להבנות, הגיעו להבנות ברוב, אפשר להגיד בכל הנושאים

דוד ביטן:  קיימנו דיון אחד, היו פה כמה תיקונים שהוועדה עשתה לאחר מכן קיבלנו מכתב ממנכ"ל משרד החקלאות שישנן השגות על ההחלטות שלנו, בסופו של דבר שלחתי אותם לייעוץ המשפטי שלנו, הם הגיעו להסכמות ונשאר נושא אחד שאני אמרתי לו שאין לי בעיה, והוא טען, המנכ"ל, על המילה צוות מומחים שזה בעייתי לקשור את הכל, זה מדובר במומחים, אולי אין מומחים אולי יש רק אחד, והמילה צוות היא בעייתית, שינינו את זה למומחים

דוד ביטן:       עכשיו, יש נושא אחד או שניים שאני כן רוצה לדבר עליהם

דוד ביטן:  קודם כל, בנושא של צוות המומחים אין מועד שאתם חייבים לסיים את ההתייעצות הזאת, נכון? מה, אתם יכולים לדבר איתם שנה עם הצוות? זה מפריע לי, זה דבר אחד

דוד ביטן:  ודבר שני, אני שאלתי במקרה את היועצת המשפטית שלכם היא הסבירה לי, מי תוקע כף לידי שאתם, כי מה אנחנו רוצים פה? אנחנו רוצים כמו בחוץ לארץ שיהיו פירות וירקות כל השנה, לאו דווקא בפירות העונה, שהמחיר מגיע ל-50 שקלים, או ל-40 שקלים, אנחנו רוצים שבאופן קבוע יהיו

דוד ביטן:  זה אומר שאתם צריכים לדאוג לייבוא באופן כזה שאם יש אפרסקים הם יהיו כל העונה

דוד ביטן:       אני רוצה להבין, מבחינת המשרד, אתם תדאגו לזה כפוף להגנת הצומח? או תשקלו שיקולים שהם אחרים? כמו לחץ כזה או אחר

אורן לביא: א' תודה רבה על הדיון יושב הראש

אורן לביא:  אנחנו ניתן לשלומית ציוני שהיא מנהלת את ההגנ"צ להתייחס לנושא הזה

שולמית אלוני: תודה

שולמית אלוני:  שלומית ציוני

שולמית אלוני:  לא היו שיקולים זרים ואף פעם גם לא היו שיקולים זרים בתהליכים שאנחנו עוסקים בהם

שולמית אלוני:  בהתאם למודל שקבענו ביחד עם משרד האוצר לפני ליל התקציב, קבענו איזשהו מתווה שעל פיו אנחנו קובעים, בתהליך של מיפוי עולמי, אנחנו קובעים סדר עדיפות

שולמית אלוני:  אנחנו כבר, כמו שתיארתי בישיבה הקודמת שהייתה לנו, נמצאים בפיילוט שאנחנו עוסקים בפתיחת ייבוא של 11 מוצרים

שולמית אלוני:  פתחנו אותם, זה אומר שפתחתנו אותם למגוון של מדינות מקור וזה אומר שאנחנו נמצאים ב-54 תהליכים כבר עכשיו

שולמית אלוני:  אם אתה עושה את המטריצה בין מדינות המקור לבין המוצרים שאנחנו עוסקים בהם

שולמית אלוני:  וזה עוד לפני שנחקק החוק ולפני שמישהו חשב שאנחנו חייבים לבצע את התהליך הזה, אנחנו עשינו את זה בצורה יזומה, בהתאם למיפוי הסיכונים

דוד ביטן: זאת אומרת אנחנו נראה את הפירות והירקות ברוב השנה?     

שולמית אלוני: כן, בהתאם למקורות הייבוא, אתה יודע

שולמית אלוני:  אם זה בחצי הכדור הדרומי אז זה יהיה כמובן בעונה הפוכה ואז תוכל לראות ענבים גם בקיץ וגם בחורף

דוד ביטן: ברור, אנחנו לא רוצים לפגוע בחקלאות

דוד ביטן:  זאת אומרת שאתם תדאגו ליבוא שגם לא בעונות שאנחנו מייצרים בחקלאות

דוד ביטן:  כדי שיהיה רצף של מוצרים

שולמית אלוני: נכון, בהתאם לסיכונים שאנחנו נגדיר

דוד ביטן: אני רוצה שבעוד שנה וחצי, קבענו את זה נכון? נעשה ישיבת דיווח לראות מה קורה

דוד ביטן:  חצי שנה הם צריכים לבצע, אז שנה אחרי, בוא נגיד עוד שנה

צביקה כהן: צביקה כהן, אני סמנכ"ל במשרד החקלאות, רציתי להגיד שאנחנו, הגנת הצומח יאפשרו ייבוא

צביקה כהן:  נאפשר ייבוא אבל בסוף אם מישהו לא רוצה להביא או כן רוצה להביא או לא יתאים לו המחירים

דוד ביטן: הכוונה לאפשר, ברור

דוד ביטן:  לא יביא לא יביא

דוד ביטן:  לא התכוונו שאתם תייבאו

צביקה כהן: תודה

צביקה כהן:  דרך אגב, אני גם אומר שרק שנדע נכון להיום, רוב הירקות בכלל פתוחים ליבוא, זאת אומרת תיקחו את זה בחשבון

דוד ביטן: בסדר אין בעיה, אני רק שאלתי

דוד ביטן:  בסדר, אז בואו נתחיל

דוד ביטן:  את יכולה להסביר לנו את השינויים שעשיתם מול משרד החקלאות מהישיבה האחרונה?     

ורד קירו-זילברמן: כן, בעיקרון כל מה שאתם רואים פה בעקוב אחרי שינויים זה כתוצאה מהחלטות הוועדה

ורד קירו-זילברמן:  אני אעבור עליהם בקצרה

ורד קירו-זילברמן:  אנחנו מסתכלים למעשה על סעיף 86 לחוק שמחולק לסעיף 1 וסעיף 2

ורד קירו-זילברמן:  אז אני עוברת לסעיף 2 בתוכו יש את סעיף 2 י"ז שמוסף אחרי 2 ט"'ז

ורד קירו-זילברמן:  בסעיף קטן פסקה ג' הוספנו

ורד קירו-זילברמן:      חוק הגנת הצומח         בהמשך, ההחלטה טעונה התייעצות עם מומחים בתחומי הגנת הצומח לרבות - - -     

דוד ביטן: אז לא עניתם לי, כמה זמן זה היה לוקח התייעצות כזאת?     

דפנה טיש פינגבוים: אני יכולה להסביר רגע? דפנה טיש פינגבוים מהלשכה המשפטית

דפנה טיש פינגבוים:  סד הזמנים של ההתייעצות לא נדרש פה כי בסך הכל מדובר על מגבלה שחלה על הגנת הצומח

דפנה טיש פינגבוים:  אם הגנת הצומח רוצים לפי סעיף ג' להפוך ולהפוך מוצר שהיה אפשרי לייבוא, למוצר שצריך להגביל אותו באיזשהו סד זמנים, אז אנחנו פונים למומחים ועושים את המגבלה הזאת על אפשרות היבוא רק אחרי התייעצות, לכן הצורך להגביל אותנו בסד זמנים לא נדרש פה כי זה משהו שאם הגנת הצומח רואים סיכון אפשרי, הם יעשו את זה מהר ככל האפשר כדי למנוע את הסכנה מהיבוא, ולכן זה לא סעיף שהוא עם הפנים - - -     

דוד ביטן: הבנתי

קריאה: זה פתוח עד שלא סוגרים

דפנה טיש פינגבוים: זה יכול להיות פתוח עד שלא סוגרים וההחלטה על סגירה היא משהו שהיחידה - - -     

דוד ביטן: בסדר ענית, אין בעיה

אלון שוסטר: אני רוצה רק לחדד, היבואן שרוצה שיאשרו לו, יש דבר כזה נכון?     

אורן לביא: זה הפוך

אורן לביא:  פה בעצם מה שאתה מבקש זה לעשות משהו הפוך

אורן לביא:  פה האינטרס הוא לא האינטרס של היבואן, הוא האינטרס שלנו בעצם, של הגנת הצומח

קריאה: זה בסעיף הספציפי?     

קריאה: האינטרס של המזיקים

אורן לביא: בהיבט של המזיקים, אם יש מזיקים אז היא פועלת בשביל לסגור

אורן לביא:  אגב, האינטרס הזה צריך להיות לך יותר חשוב מהאינטרס של היבואן

אורן לביא:  כי אתה, כמחוקק כאן, רוצה לשמור על המדינה, אתה לא רוצה שיהיו לך כאן נגעים

אלון שוסטר: לי כן, אבל בן ברק אתה מכיר את הבן אדם הזה?     

אורן לביא: אתם צריכים ללחוץ בכיוון הזה בדיוק, לא בכיוון של היבואן

דוד ביטן: כן, תמשיכי

ורד קירו-זילברמן: אז אני אמשיך, אני רק אסיים

ורד קירו-זילברמן:          בהמשך להחלטה של הוועדה, בסעיף ה' פסקה ה' באמת אם הוגשה בקשה, פניה לקבלת מידע מהשירות להגנת הצומח, בין באופן יזום ובין לפי בקשה, הוגשה בקשה, כאמור יינתן למגיש הגשה מענה בתוך זמן סביר כדי לקצוב פה באמת את הזמנים למתן המענה

ורד קירו-זילברמן:  ב-ז'

ורד קירו-זילברמן:          ולבסוף, בעקבות, באמת, החלטה של הוועדה, אני קופצת ל-3

דוד ביטן: טוב , עכשיו יש לנו את ההסתייגויות, בסדר?     

ורד קירו-זילברמן: יש לנו הסתייגויות לפני סעיף 86 1, לסעיף 86 1 ו-2

דוד ביטן: אוקיי

דוד ביטן:      יש פה מישהו מרע"מ? תע"ל? לא

דוד ביטן:  אוקיי אז אנחנו נצביע על ההסתייגויות האלה

דוד ביטן:  נלך לפי סעיפים

דוד ביטן:  מי בעד הסתייגויות של רע"מ ותע"ל לפני הסעיף?     

ורד קירו-זילברמן: לפני סעיף 86

דוד ביטן: סעיף 86

דוד ביטן:  מי נגד?     

דוד ביטן: בעד – 6 

דוד ביטן: נמנעים – 2 

דוד ביטן: ההסתייגויות לא עברו

דוד ביטן:  עכשיו, בוא נראה איפה יש רע"מ תע"ל עוד? סעיף 86 2, הסתייגויות של רע"מ ושל חד"ש-תע"ל, בואו נתחיל ברע"מ

דוד ביטן:  מי בעד ההסתייגויות? מי נגד? מי נמנע?     

דוד ביטן: לא אושר     

דוד ביטן: הצבעה     

דוד ביטן: אותה תוצאה, לא עבר

דוד ביטן:  יש לנו אחרי 86 חד"ש תע"ל

דוד ביטן:  מי בעד ההסתייגויות של חד"ש תע"ל אחרי סעיף 86

דוד ביטן:  מי נגד? מי נמנע?     

דוד ביטן: לא אושר     

דוד ביטן: הצבעה     

דוד ביטן: אותה תוצאה

דוד ביטן:  מי בעד הסתייגויות ישראל ביתנו סעיף 86 2? מי בעד? מי נגד? מי נמנע?     

דוד ביטן: לא אושר     עכשיו עברנו, מי רוצה ראשון? יש עתיד או המחנה הממלכתי?         

קריאה: הם גבוהים בסקרים, תן לו ראשון

דוד ביטן: ניתן לו ראשון

אלון שוסטר: רגע אבל כשהיינו ביחד אתה היית לפניי

דוד ביטן: כמה זמן אתה צריך? אתה תתייחס לכל הסעיפים בבת אחת, בסדר? שלא תצטרך לדבר חמש פעמים

אלון שוסטר: 100%, אני באופן עקרוני אני חושב שהמדיניות שנוקט המשרד, בוודאי המשרד ה - - - להגנת הצומח במשך השנים הייתה ראויה

אלון שוסטר:  היה בהחלט מקום לחדד כמה נושאים כדי שבעיקר ייפסקו הלשונות הרעות שלטעמי השמיצו את המשרד, את האגף, על כך שנעשה שימוש לא ראוי, ומדובר באנשי מקצוע, שכמו שנאמר, שמבקשים להגן על מדינת ישראל ממזיקים שיכולים לעבור מגידול לגידול, ועושים את מלאכתם

אלון שוסטר:       אנחנו לא תמיד אוהבים את השוטרים שעוצרים אותנו בדרך ובודקים אותנו, את ילדינו, עם הינשופים, אבל זאת המשימה, אנחנו עושים לנו, ממנים לנו פקחים ושוטרים כדי שהארץ, המדינה שלנו תתנהל כמו שצריך

אלון שוסטר:  בסך הכל אנחנו תומכים באיזון או בחוק המאוזן כפי שהגענו

אלון שוסטר:  אני שמח, שבע רצון מכך שלא נשקיע היום, אני מאמין שחלק מחברי הכנסת שהתבטאו בפעם הקודמת לא נמצאים כאן, אז אנחנו נאשר, אני מקווה, את החוק או את התיקון

אלון שוסטר:       יחד עם זה, מצות אופוזיציה מלומדה, יש מספר הצעות שמחדדות, לא טעויות אלא חידודי סופר, יש לנו פה 11 הסעיפים הראשונים הם כאלו, אני אולי רק אתעכב בארבע נקודות

אלון שוסטר:  הסתייגות מספר 12 שלנו בסיף 86 2 מדבר על העדכון שיעבור לוועדת הכלכלה, אנחנו מבקשים שיועבר עדכון גם לוועדת הכלכלה של הכנסת

אלון שוסטר:  ובנושא של 3, אמנת השירות, שלוש נקודות, הסתייגות 13 מבקשת לתת זמן, אז במקום בפועל כמה חודשים, לתת שנה ואני בטוח שאם לא יהיה צורך, אז ידווחו יותר מוקדם

אלון שוסטר:  וגם לכך להביא דיווח לוועדת הכלכלה

אלון שוסטר:  ההסתייגות האחרונה, 15, מבקשת שאם כבר מעדכנים אז לעדכן כיצד האגף פועל לפעולות אכיפה כנגד הברחות של תוצרת חקלאית לישראל? ולא רק בהקשר לתיקון המהותי של החוק הזה

אלון שוסטר:  עד כאן

דוד ביטן: אוקיי

דוד ביטן:  מה רצית דיווח לוועדת הכלכלה?     

אלון שוסטר: יש בשני נקודות, ב-86 2 סעיף 2 י"ז ג', פה אמרנו שהחלטה של בעל סמכות וכו', יש פה תיקון משיקולים של הגנת הצומח בלבד

דוד ביטן: הכנסנו דיווח בדוח השנתי לא?     

אלון שוסטר: ההצעה היא שיועבר על כך עדכון לוועדת הכלכלה של הכנסת

דוד ביטן: הכנסנו את זה פה בכלל? תראה, הנושא של הברחת תוצרת חקלאית אין לה שום קשר לחוק הגנת הצומח, כי זה מדובר על יבוא

קריאה: אתה מדבר על נושאים שקשורים לפיצוח אולי?     

דוד ביטן: לא, דיווח לוועדת הכלכלה

דוד ביטן:  כתבנו בחוק משהו על זה? לא

קריאה: אבל זה לא קשור - - -     

דוד ביטן: בוא אני אגיד לך, הם נותנים דיווח לוועדה מהמשרד

דוד ביטן:  מה שמבקשים מכם, שלפחות בדיווח בשנתיים הראשונות תתנו דיווח על החוק הזה

דוד ביטן:  בכל מקרה, קבענו ישיבה בעוד שנה ומשהו ונראה איך זה מתבצע

אלון שוסטר: אז אני מקבל, בסדר גמור

דוד ביטן: מה עוד רצית דיווח על ועדת הכלכלה?     

אלון שוסטר: באותו דיווח אנחנו נשמע את התיקון

דוד ביטן: בדיוק

אלון שוסטר: למה אתה כל כך רציני מההערות שלי?     

דוד ביטן: בסדר

דוד ביטן:  אז אנחנו נדון, המחנה הממלכתי סעיף 86 2

דוד ביטן:  1 יש להם גם?     

אלון שוסטר: יש גם 3

דוד ביטן: אוקיי, סעיף 86

דוד ביטן:  מה זה באישור ועדת הכלכלה? אתה מדבר על האמנה הזאת?     

אלון שוסטר: כן

דוד ביטן: אני אגיד לך, יכלנו לעשות את זה, פשוט הלכנו לקראת המשרד, שהם יעשו, לא רצינו להיכנס לפרטים המקצועיים

אלון שוסטר: אנחנו נזמן אותם פעם בשנה ונשמע מה קורה במשרד, בין היתר נשמע גם על - - -     

דוד ביטן: גם הנושא של - - - ואמנה זה גם הרבה מקצועי, נכון? הם שכנעו אותנו שהמון מקצועי אז מה יש לנו להיכנס לזה? אז ויתרנו להם על זה

דוד ביטן:  בסדר? בדרך כלל רק שתדע שאין חוק כמעט שזה מנוסח בצורה הזאת

דוד ביטן:  זאת אומרת שזה מה שהסבירו לי פה אלה שהם מנוסים והיועץ המשפטי

דוד ביטן:  בדרך כלל נוהל, רוב הנוהל בתוך החוק ולא עושים את זה בדרך כלל

אלון שוסטר: מקבל

דוד ביטן: פה ממש האוצר שלחץ אותם לקיר, ודברים שלא נעשים בחוק, הם נעשו בחוק, אז יותר מזה, אם זה כבר מאושר בחוק מה אני צריך לכנס את זה כוועדת כלכלה?     

אלון שוסטר: אני יהודי אני לא אהיה יותר קתולי מהאפיפיור

דוד ביטן: בסדר

דוד ביטן:  אז אתה יורד מסעיף 86 1?     

אלון שוסטר: כן

דוד ביטן: או שאתה רוצה להצביע?     

אלון שוסטר: בוא נצביע

דוד ביטן: להצביע, בסדר

דוד ביטן:  אז מי בעד הסתייגות המחנה הממלכתי בסעיף 86 1? מי נגד? מי נמנע?     

דוד ביטן: בעד – 3 

דוד ביטן: לא אושר     ההסתייגות לא עברה

דוד ביטן:  אותו דבר לסעיף 86 2

דוד ביטן:  מי בעד ההסתייגויות של המחנה הממלכתי בסעיף 86 2? מי נגד? מי נמנע? 

דוד ביטן: לא אושר     

דוד ביטן: עכשיו אנחנו עוברים ליש עתיד

דוד ביטן:  אתם רוצים שניכם לנמק או רק אחד? הרכבי את רוצה גם לנמק?      

רם בן ברק: אני אנמק

דוד ביטן: אפשר כל אחד יש זמן, אין לי בעיה

רם בן ברק: קודם כל אני רוצה לציין לטובה את ההסכמות שהגיעו בנושא הזה, זה נושא שהטריד אותנו מאוד מאוד בממשלה הקודמת והיו על זה הרבה מאוד ריבים ודם רע

רם בן ברק:  אני חושב שאדוני יושב הראש, מגיע לך

שלום דנינו: ועל זה גם צריך להחמיא לכם, שלמרות שהייתם בקואליציה, נלחמתם חזק, וכל הכבוד

רם בן ברק: אנחנו אוהבים מחמאות

דוד ביטן: עכשיו אתם מקבלים את החוק הזה כפי שהוא?     

רם בן ברק: אני חושב שהחוק הזה הוא חוק בסדר גמור שנותן מענה טוב, וצריך להגיד מילה טובה גם לצוותים המקצועיים של משרד החקלאות וגם לך אדוני יושב הראש על הניהול של העסק הזה, ואנחנו אפילו נצביע בעדו כשאתה תעלה אותו כאן

רם בן ברק:  על ההסתייגויות אני מבקש להעלות את כולם כבלוק אחד, ונצביע עליהם עכשיו כבלוק אחד

דוד ביטן: נצביע על ההסתייגויות? לא, נצביע לפי הכללים

דוד ביטן:  סעיף 86 1 אין להם הסתייגויות?     

ורד קירו-זילברמן: יש

דוד ביטן: יש

דוד ביטן:  מי בעד ההסתייגויות של יש עתיד לסעיף 86 1? מי נגד? מי נמנע?     

דוד ביטן: בעד – 3 

דוד ביטן: נמנעים – 0 

דוד ביטן: ההסתייגויות לא עברו

דוד ביטן:  סעיף 86 2, הסתייגויות יש עתיד 86 2, מי בעד? מי נגד?     

דוד ביטן: בעד – 3 

דוד ביטן: נמנעים – 0 

דוד ביטן: אותה תוצאה, ההסתייגויות לא עברו

דוד ביטן:  אוקיי עכשיו אנחנו נעבור להצבעה על החוק

דוד ביטן:  סעיף אחד יש? כמה יש?     

ורד קירו-זילברמן: הסעיף בחוק ההסדרים מה שנקרא, הוא תיקון חוק הגנת הצומח סעיף 86, הוא מחולק לסעיף 1 וסעיף 2

דוד ביטן: אז בוא נצביע לפי החלוקה

דוד ביטן:  פסקאות

דוד ביטן:  סעיף 86

דוד ביטן:  מי בעד סעיף 86 1 להצעת החוק לפי הנוסח של הוועדה?     

דוד ביטן: אושר     פה אחד

דוד ביטן:  מי בעד סעיף 86 2 לפי נוסח החוק כפי שראיתם אותו?     

דוד ביטן: אושר     פה אחד

דוד ביטן:  זהו

דוד ביטן:  תודה רבה לח"כים ותודה רבה לאנשי המקצוע

דוד ביטן:       רגע רגע טעות, סעיף 86 3 מי בעד? עוד לא סגרתי את הישיבה, אז הכול בסדר

דוד ביטן: אושר     אוקיי פה אחד

דוד ביטן:  תודה